Erimantas
Erimantas (sen. gr. Ερύμανθος) – kalnų grandinė Graikijoje, šiaurės vakariniame Peloponese, ties Arkadijos, Elidės ir Achajos paribiu. Taip pat vadinta ir aukščiausia šios kalnų grandinės viršukalnė (dabar Olonas), kurios aukštis siekia 2220 m. Senovėje Erimantas garsėjo šernų ir elnių gausa; tai atsispindi pasakojime apie Erimanto šerną, kurį nukovęs Heraklis. Erimanto kalnų grandinė minima Homero „Odisėjoje“: pasakojama, kad Erimanto gūbriais klajojo deivė Artemidė drauge su krašto nifomis, jos čia persekiojo šernus ir elnius.